Allen den, die disen brief an sehent odˀ hoͤrent besen, kùnd ich, Ruͦdolf Ledˀ, vogt ze Gebistorf, dz ich offenlich ze gerichte sas ze Gebistorf in dem dorfe
an offnˀ, frygˀ strasse, vō heisens wegen juncher Lùtoldes zuͦ dem Tor, undˀvogtes ze Baden zuͦ den ziten, un̄ an stat dˀ durchlùchten fùrsten, der
herzogen vō Oͤsterich, unsˀ gnaͤdigen hˀren, da fùr mich kament in offen, verbanne gericht Ruͤdi vō Rùs mit Adelheiten, sinˀ elichen wirtin,
un̄ mit Hans un̄ Chuͤnin, iro beidˀ elichen kint, zuͦ einem teil un̄ Hans Forstˀ, gesessen oben in dem dorf ze Windisch. un̄ offenbart dˀ vorgenat
Ruͤdi vō Rùs, Adelheit, sin eliche wirtin, un̄ iro kint, dz si recht un̄ redlich ze koͧffen geben hàt eines rechten, redlichen koͧffes unwidˀ ruͤflich
iro un̄ menlichs einen sechzehenden teil des vares ze Windisch, an dˀ Rùs, dˀ iro recht erb wˀe vō dˀ egenantē ùnser herschaft vō Oͤstˀrich, dem
egen̄ Hansen Forstˀ un̄ sinen erben, ob er enwˀe, umb fùnf un̄ fierzig phunt phennīg, die do ze maͤl geng un̄ geb warent, dero wir gar un̄ gentzklich
gewˀt un̄ bezalt sint, un̄ batent inen die vorgn̄ Ruͤdi vō Rùs, Adelheit, sin eliche wirtin, un̄ ir beidˀ kint ze erfarent an einˀ urteil, wie si den vorgn̄
Hansen Vorster un̄ sin erben besorgen soͤltent, dz si daran habent wˀent. do fragt ich, obgenantˀ Ledˀ, vogt, umb uff den eid, do wart mit einhelligˀ
urteil erteilt, dz die egen̄ Ruͤdi, Adelheit, sin wip, Hans un̄ Chuͦni, iro kind, dar gieg₎ ūn sich erzigen un̄ uf geben den vorbenēten sechzehenden teil
an min hant, dz si oͧch getan hant, un̄ gaben uf un̄ entzigen sich an min hant des jetzgen̄ sechzehenden teil des vares fùr sich selber ✳ un̄ alle
ir erben un̄ nachkomen allˀ dˀ rechten, so er odˀ sin erben dar an habent wˀen, un̄ batent mich es ze lichen un ze geben dem vorgen̄ Hansen Vorstˀ
un̄ sinen erben, dz oͧch ich, vorgenantˀ vogt, getan han, als urteil gab. oͧch erzigen sich die egēn Ruͤdi, Adelheit, sin wip, un̄ iro kind allˀ dˀ rechtūg,
fryheit dˀ stett un̄ des landes un lobten oͧch des koͧffes recht wˀ ze sint an allen den stetten, da sin, dˀ vorgēn Hans Vorstˀ, odˀ sin erben bedoͤrften, wie dik un̄ wie vil dz beschech an gevˀd. da fragt ich abˀ, wz recht wˀe. do wart abˀ einhelklich erteilt uff eid, dz dz uf geben un̄ enphachen beschehen wˀe, dz es kraft un̄ macht haben soͤlt nu un̄ hˀ nach. oͧch lobt dˀ vorgēn Ruͤdi, Adelheit, sin wip, Hans un̄ Chuͤni, iro kint,
widˀ disen koͧf niemˀ me ze reden noch ze tuͦn, wedˀ mit geistlichem noch weltlichem gericht, noch an gericht, noch schaffen, noch gehellen
ze tuͦn by guͦten, tͧwen an gevˀd. dar umb batent si ze beiden siten einen brief vō dem gericht ze geben, dˀ wart inen einhelklich erteilt.
do fragt ich, obgenantˀ Ruͦdolf Ledˀ, wˀ den brief vō recht besigeln soͤlt, sidˀ ich eygen ingesigels nùt hett. do wart erteilt, dz inn dˀ obgen̄
junchˀ Lùtold zem Tor, undˀvogt, besigeln soͤlt. ich, jetzgenantˀ Lùtold zem Tor, tuͦn kunt, dz ich dem erbˀn knecht Hansen Vorstˀ un̄ sinen
erben disen brief besigelt han mit minem eygen anhangenden ingesigel vō des gerichtes wegen un̄ bett Ruͤdis un Adelheit vō Rùs
un̄ ir kinden, der geben ist an dem naͤchsten samstag nach sant Gallen tag, des jares, do man zalt vō gotz gebùrt drùzechen hundert achzig un̄ sibenden jare.